
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 978 


9 Αυγούστου 2000 


ΑΠΟΦΑΣΕΙ Σ 

Αριθ. 4344/3304 

Θέση σε ισχύ του Ειδικού Κανονισμού Οργάνωσης και 
Λειτουργίας της Μονάδας Παραγωγής Εικόνας και 
Ήχου της Βουλής των Ελλήνων. 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. τις διατάξεις των άρθρων 1 και 94 του Κανονισμούτης 
Βουλής (Μέρος Β’, ΦΕΚ 51/Α/97), 

2. την απόφασή μας 3581/2812/24.8.99 με την οποία συ¬ 
γκροτήσαμε επιτροπή σύνταξης σχεδίου Ειδικού Κανονι¬ 
σμού Οργάνωσης και Λειτουργίας της Μονάδας Παρα¬ 
γωγής Εικόνας και Ήχου της Βουλής των Ελλήνων, 

3. το από 1.7.2000 υποβληθέν σχέδιο της ως άνω επι¬ 
τροπής, αποφασίζουμε: 

Θέτουμε σε ισχύ τον Ειδικό Κανονισμό Οργάνωσης και 
Λειτουργίας της Μονάδας Παραγωγής Εικόνας και Ήχου 
της Βουλής των Ελλήνων, ο οποίος έχει ως εξής: 

ΕΙΔΙΚΟΣ ΚΑΝΟΝΙΣΜΟΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ 
ΤΗΣ ΜΟΝΑΔΑΣ ΠΑΡΑΓΩΓΗΣ ΕΙΚΟΝΑΣ ΚΑΙ ΗΧΟΥ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Άρθρο 1 

Σύσταση 

Στη Βουλή των Ελλήνων λειτουργεί, σε επίπεδο Τμήμα¬ 
τος, Μονάδα Παραγωγής Εικόνας και Ήχου (από εδώ και 
στο εξής Ή Μονάδα"). 

Άρθρο 2 

Αποστολή - Αρμοδιότητες 

1. Η Μονάδα έχει ως αποστολή την παραγωγή και μετά¬ 
δοση ή προμήθεια και αναμετάδοση τηλεοπτικού προ¬ 
γράμματος, που συνδέεται ή έχει σχέση με τη λειτουργία 
και γενικά, το έργο καιτιςδραστηριότητεςτης Βουλής και 
ιδίως: 

α) τις συνεδριάσεις της Ολομέλειας, του Τμήματος Δια¬ 
κοπής Εργασιών και των Επιτροπών της Βουλής. 

β) τις δραστηριότητες και εκδηλώσεις της Βουλής, 

γ) εκπομπές και προγράμματα που συνδέονται, αμέσως 
ή εμμέσως, με τον πολιτικό και κοινοβουλευτικό χαρακτή¬ 
ρα του τηλεοπτικού προγράμματος της Βουλής και 


δ) εκπομπές ειδικού πολιτικού, πολιτιστικού ή κοινωνικού 
χαρακτήρα ιδιαίτερων απαιτήσεων και ιδίως προγράμματα 
που ανήκουν στην ελληνική και παγκόσμια πολιτιστική κλη¬ 
ρονομιά, σε ενδιάμεσες ζώνες προγράμματος. 

2. Η Μονάδα τηρεί οπτικοακουοτικό αρχείο των συνε¬ 
δριάσεων της Ολομέλειας και του Τμήματος Διακοπής Ερ¬ 
γασιών της Βουλής. Στις αρμοδιότητές της ανήκουν, επί¬ 
σης, η συλλογή και αξιοποίηση οπτικοακουστικού υλικού, 
που συνδέεται με την ιστορία καιτο έργο του Κοινοβουλίου. 

Άρθρο 3 

Βασικές Αρχές Λειτουργίες 

1. Οι συνεδριάσεις της Ολομέλειας, του Τμήματος Δια¬ 
κοπής Εργασιών και των Επιτροπών της Βουλής μεταδί¬ 
δονται απευθείας ή σε μαγνητοσκόπηση. 

2. Στην περίπτωση συντρέχουσας λειτουργίας της Ολο¬ 
μέλειας ή του Τ μήματος Διακοπής Εργασιών και Διαρκών 
Επιτροπώντης Βουλής, μεταδίδονται, κατά κανόνα, οι ερ¬ 
γασίες της Ολομέλειας ή του Τμήματος Διακοπής Εργα¬ 
σιών. Σε άλως εξαιρετικές περιπτώσεις, μπορεί, ύστερα 
από άδεια του Προέδρου της Βουλής, να προηγηθεί η 
απευθείας μετάδοση συνεδρίασης Επιτροπής. 

3. Η σειρά προτεραιότητας στην, απευθείας ή μαγνητο¬ 
σκοπημένη, μετάδοση των συνεδριάσεων των Επιτροπών 
θα καθορίζεται από τον υπεύθυνο της Μονάδας και με 
γνώμονα το κριτήριο της πολιτικής και δημοσιογραφικής 
επικαιρότητας και σημασίας. 

4. Οι συνεδριάσεις των Διαρκών Επιτροπώντης Βουλής 
μεταδίδονται, κατά κανόνα, εφόσον αφορούν την αρχή 
των σχεδίων νόμων. Με απόφαση του υπευθύνου της Μο¬ 
νάδας μπορεί, για εξαιρετικούς λόγους πολιτικής και δη¬ 
μοσιογραφικής επικαιρότητας, να μεταδίδονται και άλλα 
τμήματα ή αποσπάσματα των συνεδριάσεωντων Διαρκών 
Επιτροπών. Η μετάδοση και ο χρόνος μετάδοσης των συ¬ 
νεδριάσεων των Ειδικών Μονίμων Επιτροπών (ή άλλων 
κοινοβουλευτικών επιτροπών) μπορεί να αποφασιστεί 
από τον Πρόεδρο της Βουλής, μετά από εισήγηση του 
υπεύθυνου της Μονάδας, σε εξαιρετικές περιπτώσεις. 

5. Αντίγραφα βιντεοκασσετών (Ν/Η3) των συνεδριάσεων 
της Ολομέλειας και του Τμήματος Διακοπής Εργασιών 
της Βουλής χορηγούνται (από ένα αντίγραφο) στους 
Υπουργούς και βουλευτές για τις ομιλίες και παρεμβάσεις 
τους επίτης αρχής των Σ/Ν, στις επερωτήσεις και στις επί¬ 
καιρες ερωτήσεις. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Άρθρο 4 

Προσωπικό Μονάδας 

1. Οι οργανικές θέσεις, κατά ειδικότητες, της Μονάδας, 
είναι οι εξής: 

Α. α) Μία (1) θέση προϊσταμένου, 
β) Μία (1) θέση τεχνικού συμβούλου, 
γ) Μία (1) θέση συμβούλου προγράμματος. 

Β. α) Μία (1) θέση τηλεσκηνοθέτη και μία (1) θέση βοη¬ 
θού σκηνοθέτη, 
β) Μία (1) θέση μοντέρ. 
γ) Μία (1) θέση μεικτή εικόνας, 
δ) Μία (1) θέση χειριστή γεννήτριας χαρακτήρων, 
ε) Μία (1) θέση εικονολήπτη, 
στ) Μία (1) θέση ηχολήπτη, 
ζ) Μία (1) θέση χειριστή ρομποτικών συστημάτων. 

2. Προσόντα για τις πιο πάνω θέσεις ορίζονται αντιστοί- 
χωςτα εξής: 

Α. Για τις θέσεις του προϊσταμένου και των συμβούλων 
απαιτούνται ιδιαίτερη εμπειρία και προσόντα, τα οποία 
καθορίζονται με απόφαση του Προέδρου της Βουλής και 
διαπιστώνονται από τριμελή επιτροπή, υπό τον Γενικό 
Γραμματέα της Βουλής και μέλη, τον Ειδικό Γραμματέα 
της Βουλής και τον Γ ενικό Δ/ντή Διοικητικής Υποστήριξης 
ή τον Διευθυντή Ανθρώπινου Δυναμικού. 

Β. α) απόφοιτοι σχολής σκηνοθεσίας, με δετή και ενός 
(1) έτους, αντιστοίχως, εμπειρία σε τηλεοπτικό σταθμό, 
β) πτυχίο ΤΕΙ σχολής ηλεκτρονικών και ενός (1) έτους, 
τουλάχιστον, εμπειρία σε τηλεοπτικό σταθμό ή εταιρείες 
παραγωγής κινηματογράφου και τηλεόρασης ή ενιαίου 
πολυκλαδικού Λυκείου ή Τεχνικού Λυκείου και δετής 
εμπειρία, 

γ) απόφοιτος Λυκείου και γνώση Η/Υ, 
δ) απόφοιτος Λυκείου, τυφλό σύστημα δακτυλογράφη¬ 
σης και γνώση Η/Υ, 
ε) απόφοιτος Λυκείου και γνώση Η/Υ. 
στ) απόφοιτος Λυκείου και γνώση Η/Υ. 
ζ) απόφοιτος Λυκείου και γνώση Η/Υ. 

3. Οι συμβάσεις του πιο πάνω προσωπικού είναι ιδιωτι¬ 
κού δικαίου ορισμένου ή αορίστου χρόνου. Στην πρώτη 
περίπτωση θα έχουν ετήσια διάρκεια και θα μπορεί να 
ανανεώνονται για δύο φορές. Μετά την παρέλευση πλή¬ 
ρους διετούς, συνεχούς ή διακεκομμένης, υπηρεσίας ή 
και νωρίτερα, με απόφαση του Προέδρου της Βουλής και 
ύστερα από εισήγηση του προϊσταμένου της Μονάδας, 
μπορεί η σχέση εργασίας να μετατρέπεται σε αορίστου 
χρόνου. Κατά τη διάρκεια των ετησίων συμβάσεων, η 
Βουλή των Ελλήνων μπορεί να καταγγέλλει τη σύμβαση, 
εφόσον συντρέχουν οι όροι των άρθρων δΟ και δ3 του 
Π.Δ. 410/88, χωρίςτην υποχρέωση καταβολής οποιοσδή¬ 
ποτε αποζημίωσης. Σε περίπτωση μη ανανέωσης ή επα- 
νανέωσηςτης σύμβασης, θα οφείλονται, ως αποζημίωση, 
τόσοι μισθοί όσα τα έτη υπηρεσίας. 


4. Οι αποδοχές και οι όροι εργασίας του πιο πάνω προ¬ 
σωπικού καθορίζονται με την απόφαση πρόσληψης. Η 
πρόσληψη γίνεται μετά από εισήγηση του προϊσταμένου 
της Μονάδας ή εκείνου που ασκεί καθήκοντα προϊσταμέ¬ 
νου. Κατά την πρώτη εφαρμογή του παρόντος, η πρό¬ 
σληψη γίνεται με απόφαση του Προέδρου της Βουλής, 
μετά από εισήγηση του προϊσταμένου της Διεύθυνσης 
Ανθρώπινου Δυναμικού, εκτός από τις θέσεις του προϊ¬ 
σταμένου και των συμβούλων. 

δ. Οι διατάξεις για κατώτατο όριο ηλικίας έχουν εφαρ¬ 
μογή και στο προσωπικό αυτό, εφαρμοζομένων αναλό- 
γως και των διατάξεων του άρθρου 31 παρ. 1 εδ. ε’ του 
Κανονισμού της Βουλής (Μέρος Β’). 

6. Οι πιο πάνω θέσεις μπορεί να καλύπτονται με το¬ 
ποθέτηση προσωπικού που υπηρετεί στις υπηρεσίες 
της Βουλής ή με απόσπαση σύμφωνα με τις διατάξεις 
του άρθρου 73 παρ. 4 του Κανονισμού της Βουλής (Μέ¬ 
ρος Β’). 

7. Κατά τα λοιπά, εφαρμόζονται αναλόγως οι διατάξεις 
που ισχύουν κάθε φορά για το προσωπικό, που υπηρετεί 
στο Δημόσιο με σχέση εργασίας ιδιωτικού δικαίου. 

Άρθρο δ 

Προϊστάμενος Μονάδας - Στελέχωση 

1. Ο προϊστάμενος της Μονάδας ασκεί τις αρμοδιότη¬ 
τες που περιγράφονται στον παρόντα Κανονισμό, τελεί 
υπό τις οδηγίες και εντολές του Προέδρου της Βουλής ή 
κάθε εξουσιοδοτημένου απ’ αυτόν οργάνου και διευθύνει 
τη Μονάδα με άμεσους συνεργάτες του, το σύμβουλο 
προγράμματος και τον τεχνικό σύμβουλο. Αν δεν υπάρχει 
προϊστάμενος της Μονάδας ή κωλύεται καθήκοντα προϊ¬ 
σταμένου ασκεί ο τεχνικός σύμβουλος. 

2. Γ ια την απόσπαση στη Βουλή από φορείς του δημο¬ 
σίου τομέα ή πρόσληψη των ανωτέρω στελεχών της Μο¬ 
νάδας με σύμβαση ιδιωτικού δικαίου, ορισμένου ή αορί¬ 
στου χρόνου, η οποία στη δεύτερη περίπτωση λύεται 
οποτεδήποτε ελευθέρως με απόφαση του Προέδρου της 
Βουλής και χωρίς να καταβληθεί αποζημίωση, εφαρμόζο¬ 
νται αναλόγως οι διατάξεις των παρ. 1,2, 3 και δ του άρ¬ 
θρου 79 του Κανονισμού της Βουλής. 

Άρθρο 6 
Έναρξη ισχύος 

Η ισχύς των διατάξεων του παρόντος Ειδικού Κανονι¬ 
σμού αρχίζει από τη δημοσίευσή του στην Εφημερίδατης 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2000 

ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




